หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
27 ม.ค. 2559

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
TKN “ซื้อ” ราคาหุ้นแกว่งยกฐานสูงขึ้นรอทะลุกรอบสามเหลี่ยม Ascending  พร้อมสัญญาณ Golden Cross จากเส้นค่าเฉลี่ย 7-14-21 วันสนับสนุนแนวโน้ม กำลังทดสอบแนวต้าน All Time High ที่ 9.80 บาท ผ่านได้มีแนวต้านถัดไปตามกรอบที่ 10.40 บาท
PTG “ซื้อ” ราคาหุ้นแกว่งตัวยกฐานสูงขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD เป็นบวกต่อเนื่อง เป็นจังหวะซื้อเก็งกำไร มีแนวต้านแรกที่ 14.30 บาท และเป้าหมายถัดไปที่ 14.70 บาท
SAMTEL “ซื้อ” ราคาหุ้นเริ่มฟื้นตัวขึ้นทะลุกรอบการพักฐานรูปแบบ Bullish Flag พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ ชี้ตัด ADX ขึ้น เป็นจังหวะซื้อเก็งกำไร มีแนวต้านแรกที่ 16.70 บาท และแนวต้านถัดไปที่ 17.20 บาท